เรอเน อาดเลอร์

เรอเน อาดเลอร์ () นักฟุตบอลอาชีพชาวเยอรมัน ในตำแหน่ง ผู้รักษาประตู ปัจจุบันลงเล่นให้กับสโมสร ฮัมบวร์ค ในศึก บุนเดิสลีกา และ ทีมชาติเยอรมัน นอกจากนี้อ๊าดเลอร์ยังเป็นรองกัปตันทีมให้กับฮัมบวร์คอีกด้วย

เรอเนเป็นลูกชายของ เยนส์ อ๊าดเลอร์ อดีตผู้รักษาประตู ทีมชาติเยอรมันตะวันออก ซึ่งเป็นนักฟุตบอลคนสุดท้ายที่ได้ลงเล่นในนามทีมชาติเยอรมันตะวันออก

เรอเนเข้าร่วมทีมเยาวชนของสโมสร เฟาเอฟเบ ไลป์ซิก ทีมในบ้านเกิดเมื่อ ค.ศ. 1991 (พ.ศ. 2534) ขณะอายุเพียง 6 ปีกระทั่งได้ย้ายไปร่วมทีมเยาวชนของ ไบเออร์ เลเวอร์คูเซิน เมื่อ ค.ศ. 2000 (พ.ศ. 2543) ขณะอายุได้ 15 ปี

กระทั่ง ค.ศ. 2002 ขณะมีอายุได้ 17 ปีเรอเนได้ขึ้นมามีชื่อในทีมสำรองของสโมสรเลเวอร์คูเซินต่อมาใน ค.ศ. 2006 เมื่ออายุได้ 21 ปีได้ก้าวขึ้นมาติดทีมชุดใหญ่โดยเป็นมือ 2 ต่อจาก ฮันส์ ยอห์ก บุทท์ มือ 1 ของทีมในขณะนั้นกระทั่งบุทท์ได้รับบาดเจ็บอ๊าดเลอร์จึงได้ขึ้นมาเป็นมือ 1 เป็นการชั่วคราวแต่ด้วยฟอร์มที่ดีทำให้เขาได้รับความไว้วางใจและสามารถยึดตำแหน่งมือ 1 เป็นการถาวรทำให้บุทท์ตัดสินใจย้ายออกจากถิ่น ไบอารีนา สนามเหย้าของทีมเลเวอร์คูเซินในที่สุด

หมวดหมู่:นักฟุตบอลชาวเยอรมัน
หมวดหมู่:บุคคลจากไลพ์ซิช
หมวดหมู่:ผู้รักษาประตูฟุตบอล
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นฮัมบัวร์เกอร์ เอ็สเฟา